b"\n_START_ARTICLE_\nHarry Potter i el calze de foc (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nLa pel\xc2\xb7l\xc3\xadcula s'inicia quan Harry Potter (Daniel Radcliffe) comen\xc3\xa7a a veure en els seus somnis al jardiner dels Riddle, Frank Bryce, que escolta Lord Voldemort conspirant amb Peter Pettigrew (Timothy Spall), la seva serp Nagini i un altre jove a l'habitaci\xc3\xb3 d'una casa. Bryce \xc3\xa9s assassinat per Voldemort en abocar-se despr\xc3\xa9s de veure llum provinent de la casa. M\xc3\xa9s tard, Harry i els seus amics visiten la Copa Mundial de Quidditch per\xc3\xb2 el torneig \xc3\xa9s interromput per mort\xc3\xadfags que terroritzen els espectadors._NEWLINE_En Hogwarts, una prestigiosa contesa anomenada Torneig dels Tres Mags es a punt de celebrar-se i hi participaran les tres escoles de m\xc3\xa0gia m\xc3\xa9s famoses d'Europa: Hogwarts, Beauxbatons i Durmstrang. La nit que els representants de cada institut s\xc3\xb3n triats (tots estudiants amb almenys 17 anys) pel calze de foc, una m\xc3\xa0 misteriosa provoca que Harry, amb tan sols 14 anys, sigui triat com el quart candidat. Malgrat la retic\xc3\xa8ncia de Minerva McGonagall (Maggie Smith), Albus Dumbledore (Michael Gambon) decideix deixar que Harry participi mentre que la situaci\xc3\xb3 no s'aclareixi, al suggeriment de Severus Snape (Alan Rickman). No obstant aix\xc3\xb2 li demana al nou professor de Defensa contra les Arts Fosques, Alastor Moody (Brendan Gleeson), que vigili al jove mentre es desenvolupa la contesa._NEWLINE_A excepci\xc3\xb3 de Hermione (Emma Watson), ning\xc3\xba creu que Harry sigui innocent, ni tan sols Ron (Rupert Grint), qui t\xc3\xa9 un altercat amb el seu amic i deixa de parlar-li. El seu padr\xc3\xad, Sirius Black (Gary Oldman) prev\xc3\xa9 a Harry que l'incident amb el calze no \xc3\xa9s casualitat i que podria estar relacionat amb Igor Karkaroff, el director de Durmstrang que va ser mort\xc3\xadfag anys enrere, o b\xc3\xa9 amb Barty Crouch, un funcionari del Ministeri de M\xc3\xa0gia el fill de la qual va ser enjudiciat per servir a Voldemort. Per empitjorar les coses, Harry descobreix que la primera prova del Torneig consisteix a enfrontar-se a un drac per rescatar un ou daurat. El noi decideix explicar el que sap a l'altre campi\xc3\xb3 de Hogwarts, Cedric Diggory (Robert Pattinson), perqu\xc3\xa8 quedi advertit. Com Harry no troba forma possible d'enfrontar-se a la b\xc3\xa8stia, Moody ho ajuda a preparar una estrat\xc3\xa8gia."